Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 62/14/8803	Košice II, 29.7.2014
EEČ : 2-64-394-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1)	Obvinená vyhlasuje, že spáchala skutok, ktorý je predmetom tohto trestného stíhania a svoje konanie ľutuje a bude dbať o výchovu svojho syna.
2)	Poškodený prehlasuje, že nežiada od obvinenej náhradu škody. Obvinená súhlasila s vyjadrením poškodeného, za svoj skutok sa ospravedlnila, oľutovala svoje konanie a prisľúbila, že v budúcnosti bude dbať o výchovu syna.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX

V trestnej veci vedenej proti obvinenej XXXXX za prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona, na tom skutkovom základe, že

- v mieste svojho pobytu v školskom roku 2013/2014 za obdobie od mesiaca september 2013 do dňa 30.12.2013 hrubo zanedbávala svoje základné rodičovské povinnosti voči svojmu maloletému synovi XXXXX, nar. XXXXX v XXXXX trvale bytom XXXXX, XXXXX, žiak XXXXX triedy Základnej školy v Košiciach, ul. XXXXX týkajúce sa zabezpečenia riadnej školskej dochádzky a jeho záškoláctva, o čom svedčí vysoký počet vymeškaných a neospravedlnených hodín v počte 363 hodín, čím mu umožnila viesť záhaľčivý spôsob života, vyhýbať sa riadnej školskej dochádzke, ohrozila jeho mravný vývin a vystavila ho nebezpečenstvu spustnutia.

Odôvodnenie: 
Uznesením vyšetrovateľa OR PZ, OKP XXXXX sp. zn. XXXXX zo dňa 17.02.2014 bolo podľa § 206 ods. 1 Trestného poriadku vznesené obvinenie XXXXX za prečin podľa § 211 ods. 1 písm. b/, ods. 3 písm. a/ Trestného zákona na tom skutkovom základ, ako je to uvedené vo výrokovej časti tohto uznesenia.

Preskúmaním na vec sa vzťahujúceho spisového materiálu som zistila,                   že v predmetnej trestnej veci sa koná o prečine ohrozovanie mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

Obvinená aj poškodený vyslovili súhlas s uzavretím zmieru. Obvinená XXXXX zrozumiteľne a určito vyhlásila, že spáchala skutok, pre ktorý je stíhaná a svoje konanie oľutovala.

Poškodený súhlasil so zmierom a vyhlásil, že týmto sú jeho nároky voči obvinenej v tejto veci celkom uspokojené.

Obvinená XXXXX zložila na účet Okresnej prokuratúry XXXXX XXXXX čiastku vo výške 40,- Eur. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej  50 %, teda 20,- Eur a zvyšok sumy 20,- Eur určila v prospech XXXXX

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý záujem spoločnosti na ochrane majetku oprávnených osôb, na osobu obvineného, na jeho majetkové pomeru a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť

JUDr. Zuzana Pramuková-Kolesárová
prokurátorka